Ribe Stifts Adresseaviser, 1834-10-31
Udenlandske Efterretninger. Spanien. Jfølge en fra den franske Gesandt ved Hoffet i Madrid til Paris afsendt telegraphisk Depesche har Proceres-Kammeret antaget Finantsforslaget med enkelte Modificationer; men da Depeschen affærdigedes inden de øvrige Forandringer vare blevne bekjendte, indeholdt den kun Antagelsen af det guebhardske Laan. Heraf er det indlysende, at Proceres virkelig have vovet at foretage Forandringer ved Procuradorernes Forslag, og det bliver nu nødvendigt, at det hele Project igjen maa foretages af bisse, og saaledes umuligt kan undergaae mange Forandringer. - Efterretningerne fra Grændsen mælde, at begge Armeerne igjen have grebet Vaabnene, og at Man snart kan imødesee vigtige Begivenheder. Jmidlertid bemægtiger det ved Desertion stærkt svækkede carlistiske Partie sig alle de unge Mennesker, der ikke have villet gjøre fælleds Sag med det. Mina befinder sig endnu stedse for sin Sundheds Skyld ved Badene i Cambo, hvor Jauregun ventes med en Forstærkning af 1500 Mand for at modtage Minas befalinger. Jnsurgenterne holde Garnisonen i Elisondo indesluttet. Jmedens nogle Beretninger ere uvidende om hvor Don Carlos og Zumalacarregun befinde sig, ville andre vide, at de ere paa Veien til Bilbao for atter at forsøge deres Lykke mod denne Bye. Det mystiske Væsen, som i kort Tid efter hinanden er bleven anseet for D. Miguel, en russisk, preussisk, neapolitansk og østerrigsk Gesandt, skal nu være Gen. Bourmont eller hans Søn. - En Correspondent=Artikel fra Madrid indrykket i et fransk Blad indeholder følgende: den spanske Gesandt i London melder, at den engelske Regjerings Jver for Dronningens Sag er betydelig køinet, og at den ikke agter at hindre Tilførsel til Jnsurgenterne. Han mener, at det nuværende Whig Cabinet snart vil blive opløst, og at maadeholdende Torries vil komme i Stedet, som ville vorde Prætendentens Sag mere gunstig. Lignende Efterretninger lyde ogsaa med Hensyn til det franske Kabinets Stemning. Alle spanske diplomatiske Agenter ere enige om de fremmede Magters ugunstige Sindelag mod den spanske Dronning. Saaledes skjuler i det mindste Kongen af Holland ikke sin Forkjærlighed for Don Carlos, naar han lader Skibe udruste for ham og subskriberer 1 Million til Laanet for ham. Ogsaa Kongerne af Sardinien og Neapel have understøttet ham med 1 1/2 Mill. Fr. Et i tydske Blade fra Turin dateret Brev mæder, at neapolitanske Agenter ved de nordiske Hoffer have faaet Jnstructioner, for at bevirke Don Carlos's Anerkjendelse som spansk Konge. Men ikke blot hertil har Man indskrænket sig; ogsaa i Paris er der fra Neapels Side indledet Underhandlinger, som have til Hensigt at formaae det franske Ministerium til i denne Henseende at gjøre fælleds Sag med de øvrige Centinentalmagter. Vel er der endnu ikke fulgt noget Svar fra Pariser-Kabinettet; men hvorledes det end maatte lyde, saa er det dog mærkeligt, at et saadant Skridt er bleven gjort i Paris; thi dette kunde kun finde Sted i den Forudsætning, enten at Forholdene i Spanien maa have forandret sig meget til Don Carlos's Fordeel, eller at det franske Kabinet maa være mere gunstig stemt for de øvrige Magters Politik, end de franske Blade fremstille det.